钦定古今图书集成/明伦汇编/官常典/第525卷 > 张立
## 钦定古今图书集成/明伦汇编/官常典/第525卷 > 张立

按《元史》本传，“立，泰安长清人。初隶严实麾下，略江淮
有功，署为百户。岁戊午，宪宗征蜀，征诸道兵，立从行。
次大获山，宋人阻山为城，带江为池，恃以自固。立统
锐卒攻陷外堡，夺战船百馀艘。复从攻钓鱼山，有功，
赐金帛。中统初，从世祖北征，还，授管军总把，赐银符，
进侍卫军镇抚，换金符，改侍卫军千户。寻迁左卫亲”
军副都指挥使，赐金虎符。十四年春，率步卒十人，转
粟赴和林，道出应昌，会酋帅畔将谋不轨，以射士三
千踵其后，欲乘间夺其资粮。立觉其有异，急命环车
为栅以备之，贼众已合，矢如雨下。初，立之《发上都》也，
每车载二板，以备不虞。至是建板于车，矢不能入。骑
卒稍前，即以戈撞之，强弩继发，贼不得近。相持连日，
乃解去。是岁，增置前后卫兵。进明威将军、后卫亲军都指挥使，赐双珠虎符，加昭勇大将军。以老乞退。子
珪袭。珪卒，子伯潜袭。